Nové znenie

Návrh

ZÁKON

z.................. 2014

o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

§ 1

Predmet úpravy

Tento zákon ustanovuje

1. pôsobnosť orgánov štátnej správy vo veciach
2. sprístupňovania, dovozu, vlastníctva a používania obmedzených prekurzorov výbušnín,
3. nahlasovania podozrivých transakcií prekurzorov výbušnín,
4. opatrenia na kontrolu zaobchádzania s prekurzormi výbušnín,
5. ukladanie pokút za porušovanie ustanovení tohto zákona alebo osobitného predpisu.[[1]](#footnote-1))

§ 2

Orgány štátnej správy vo veciach prekurzorov výbušnín

Orgánmi štátnej správy vo veciach prekurzorov výbušnín[[2]](#footnote-2)) sú

1. Ministerstvo hospodárstva Slovenskej republiky (ďalej len „ministerstvo hospodárstva“),
2. Ministerstvo vnútra Slovenskej republiky (ďalej len „ministerstvo vnútra“),
3. Slovenská obchodná inšpekcia,
4. colné úrady.

§ 3

Ministerstvo hospodárstva

1. Ministerstvo hospodárstva vo veciach prekurzorov výbušnín
2. riadi výkon štátnej správy vo veciach prekurzorov výbušnín,
3. spolupracuje s Európskou komisiou a členskými štátmi Európskej únie a inými štátmi, ktoré sú zmluvnými stranami Dohody o Európskom hospodárskom priestore podľa osobitného predpisu, [[3]](#footnote-3))
4. zverejňuje na svojom webovom sídle informácie pre hospodárske subjekty[[4]](#footnote-4)) v súlade s osobitným predpisom, [[5]](#footnote-5))
5. vydáva jednorazové povolenia na dovoz[[6]](#footnote-6)) obmedzených prekurzorov výbušnín[[7]](#footnote-7)) uvedených v osobitnom predpise[[8]](#footnote-8)) pre člena širokej verejnosti[[9]](#footnote-9)) na základe žiadosti podľa § 7 ods. 7; pri vydávaní jednorazových povolení postupuje ministerstvo hospodárstva podľa osobitného predpisu,[[10]](#footnote-10))
6. prejednáva správne delikty a ukladá pokuty podľa § 8 ods. 2,
7. rozhoduje o prepadnutí obmedzeného prekurzora výbušnín podľa osobitného predpisu.[[11]](#footnote-11))
8. Pri rozhodovaní o jednorazovom povolení podľa odseku 1 písm. d) ministerstvo hospodárstva obdobne preskúma skutočnosti ustanovené v osobitnom predpise;[[12]](#footnote-12)) ministerstvo hospodárstva žiadosť na základe skutočností uvedených v osobitnom predpise[[13]](#footnote-13)) zamietne .
9. Ministerstvo hospodárstva vydá v súlade s osobitným predpisom[[14]](#footnote-14)) všeobecne záväzný právny predpis, ktorým ustanoví
10. zmenu prahových hodnôt obmedzených prekurzorov výbušnín,
11. zoznam látok, ktoré nie sú obmedzenými prekurzormi výbušnín a u ktorých je dôvodné podozrenie, že by mohli byť zneužité na nedovolenú výrobu výbušnín vrátane prahových hodnôt koncentrácií týchto látok, za účelom ich obmedzenia alebo zákazu ich sprístupnenia[[15]](#footnote-15)) na trh pre člena širokej verejnosti,
12. prahové hodnoty koncentrácií látok uvedených v osobitnom predpise[[16]](#footnote-16)) za účelom ich obmedzenia alebo zákazu ich sprístupnenia na trh pre člena širokej verejnosti.

§ 4

Ministerstvo vnútra

1. Ministerstvo vnútra vo veciach prekurzorov výbušnín zhromažďuje a vyhodnocuje informácie o nahlasovaných podozrivých transakciách, [[17]](#footnote-17)) zamietnutých podozrivých transakciách, stratách a krádežiach, ktoré mu poskytol hospodársky subjekt podľa osobitného predpisu.[[18]](#footnote-18))
2. Za účelom zberu informácii podľa odseku 1 zriaďuje ministerstvo vnútra kontaktné miesto.[[19]](#footnote-19))

§ 5

Slovenská obchodná inšpekcia

Slovenská obchodná inšpekcia

1. kontroluje dodržiavanie podmienok pre sprístupňovanie obmedzených prekurzorov výbušnín podľa osobitného predpisu[[20]](#footnote-20)) pri kontrole predaja a poskytovania služieb spotrebiteľom,[[21]](#footnote-21))
2. prejedáva správne delikty a ukladá pokuty podľa § 8 ods. 1.

§ 6

Colný úrad

1. Colný úrad vykonáva kontrolu dovozu obmedzených prekurzorov výbušnín členmi širokej verejnosti v rámci colného dohľadu podľa osobitného predpisu.[[22]](#footnote-22))
2. Colný úrad neprepustí obmedzený prekurzor výbušnín do colného režimu voľný obeh, ak člen širokej verejnosti nepredloží jednorazové povolenie podľa § 3 ods. 1 písm. d).
3. Ak pri dovoze obmedzeného prekurzora výbušnín došlo k spáchaniu colného priestupku,[[23]](#footnote-23)) colný úrad v konaní o colnom priestupku vždy uloží sankciu prepadnutie tovaru alebo veci podľa osobitného predpisu[[24]](#footnote-24)) alebo rozhodne o zhabaní obmedzeného prekurzora výbušnín podľa osobitného predpisu.[[25]](#footnote-25))

§ 7

Práva a povinnosti hospodárskeho subjektu a člena širokej verejnosti

1. Hospodársky subjekt môže obmedzené prekurzory výbušnín sprístupniť členovi širokej verejnostiiba za podmienok podľa osobitného predpisu.8)
2. Hospodársky subjekt, ktorý podľa odseku 1 sprístupňuje obmedzené prekurzory výbušnín členovi širokej verejnosti je povinný viesť register transakcií v súlade s osobitným predpisom.[[26]](#footnote-26))
3. Hospodársky subjekt, ktorý sprístupňuje alebo používa[[27]](#footnote-27)) prekurzory výbušnín je povinný neodkladne oznámiť kontaktnému miestu podľa § 4 ods. 2 podozrivú transakciu alebo pokus o ňu, zamietnutú podozrivú transakciu, stratu a krádež podľa osobitného predpisu.18)
4. Člen širokej verejnosti môže obmedzený prekurzor výbušnín vlastniť alebo používať, len ak mu bol sprístupnený podľa odseku 1.
5. Člen širokej verejnosti je povinný pri dovoze obmedzeného prekurzora výbušnín predložiť colnému úradu jednorazové povolenie na dovoz vydané podľa § 3 ods. 1 písm. d).
6. Písomnú žiadosť o vydanie jednorazového povolenia podľa § 3 ods. 1 písm. d) môže ministerstvu hospodárstva podať člen širokej verejnosti starší ako 18 rokov.
7. Žiadosť podľa odseku 6 musí obsahovať:
8. meno, priezvisko, adresu a číslo dokladu totožnosti,
9. názov obmedzeného prekurzora výbušnín alebo zmesi, v ktorej je obsiahnutý, vrátane miery jeho koncentrácie,
10. účel použitia obmedzeného prekurzora výbušnín,
11. dátum a miesto dovozu obmedzeného prekurzora výbušnín.

§ 8

Správne delikty a priestupky

1. Slovenská obchodná inšpekcia uloží pokutu od 500 eur do 5000 eur hospodárskemu subjektu, ktorý
2. sprístupnil obmedzený prekurzor výbušnín v rozpore s týmto zákonom alebo osobitným predpisom,[[28]](#footnote-28))
3. označil obmedzený prekurzor výbušnín v rozpore s týmto zákonom alebo osobitným predpisom,[[29]](#footnote-29))
4. nevedie register transakcií podľa § 7 ods. 2,
5. neoznámil kontaktnému miestu informácie podľa § 7 ods. 3.
6. Ministerstvo hospodárstva na základe podnetu ministerstva vnútra alebo Slovenskej obchodnej inšpekcie uloží pokutu od 50 eur do 5000 eur alebo prepadnutie veci členovi širokej verejnosti, ktorý
7. nadobudol obmedzený prekurzor výbušnín v rozpore s týmto zákonom alebo osobitným predpisom,1)
8. drží obmedzený prekurzor výbušnín v rozpore s týmto zákonom alebo osobitným predpisom.1)
9. Prepadnutie veci možno uložiť samostatne alebo s pokutou.
10. Pri určovaní výšky pokuty sa prihliada na závažnosť protiprávneho konania, spôsob, čas a následky protiprávneho konania.
11. Konanie o uloženie pokuty možno začať do 3 rokov odo dňa, keď sa správny orgán dozvedel o porušení povinnosti, najneskôr však do 10 rokov odo dňa, keď k porušeniu povinnosti došlo.
12. Výnos pokút je príjmom štátneho rozpočtu.
13. Na priestupky a ich prejednanie sa vzťahuje všeobecný predpis o priestupkoch. Na colné priestupky a ich prejednanie sa vzťahuje osobitný predpis.[[30]](#footnote-30))

§ 9

Spolupráca orgánov štátnej správy vo veciach obmedzených prekurzorov výbušnín

1. Orgány štátnej správy vo veciach obmedzených prekurzorov výbušnín podľa § 2 spolupracujú pri vykonávaní tohto zákona, najmä si navzájom poskytujú informácie o všetkých skutočnostiach súvisiacich s porušovaním ustanovení tohto zákona alebo osobitného predpisu. 1)
2. Ak Ministerstvo obrany Slovenskej republiky, Ministerstvo pôdohospodárstva a rozvoja vidieka Slovenskej republiky alebo Hasičský a záchranný zbor pri plnení úloh podľa osobitných predpisov[[31]](#footnote-31)) zistia nesprávne zaobchádzanie s obmedzenými prekurzormi výbušnín, túto skutočnosť neodkladne oznámia ministerstvu hospodárstva a ministerstvu vnútra.

§ 10

Spoločné ustanovenie

1. Hospodársky subjekt, ktorý sprístupňuje obmedzené prekurzory výbušnín a orgány štátnej správy podľa § 2 sú povinné spracúvať osobné údaje člena širokej verejnosti podľa osobitného predpisu.[[32]](#footnote-32))
2. Hospodárske subjekty a orgány štátnej správy spracúvajú na účely tohto zákona osobné údaje člena širokej verejnosti
a) titul, meno, priezvisko, rodné priezvisko,
b) dátum a miesto narodenia,
c) rodné číslo,
d) adresa trvalého pobytu,
e) adresa prechodného pobytu,
f) štátna príslušnosť,
g) číslo občianskeho preukazu alebo cestovného dokladu.
3. Na konanie podľa tohto zákona sa vzťahuje všeobecný predpis o správnom konaní[[33]](#footnote-33)) ak osobitný zákon neustanovuje inak.

§ 11

Prechodné ustanovenie

Člen širokej verejnosti, ktorý nadobudol obmedzený prekurzor výbušnín pred účinnosťou tohto zákona je povinný do 2. marca 2016 obmedzený prekurzor výbušnín predať hospodárskemu subjektu alebo zneškodniť podľa osobitného predpisu.[[34]](#footnote-34))

Čl. II

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákon č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č.577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009, Z. z. zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č.381/2011 Z. z., zákona č. 392/2011 Z. z., zákona č. 404/2011 Z. z., zákona č. 405/2011 Z. z., zákona č. 409/2011 Z. z.,
zákona č. 519/2011 Z. z., zákona č.547/2011 Z. z., zákona č. 49/2012 Z. z., zákona č. 96/2012 Z. z., zákona č. 251/2012 Z. z., zákona č. 286/2012 Z. z., zákona č. 336/2012 Z. z., zákona č. 339/2012 Z. z., zákona č. 351/2012 Z. z., zákona č. 439/2012 Z. z., zákona č. 447/2012 Z. z., zákona č. 459/2012 Z. z., zákona č. 8/2013 Z. z., zákona č. 39/2013 Z. z.,
zákona č. 40/2013 Z. z., zákona č. 72/2013 Z. z., zákona č. 75/2013 Z. z., zákona č. 94/2013 Z. z., zákona č. 96/2013 Z. z., zákona č. 122/2013 Z. z., zákona č. 144/2013 Z. z., zákona č. 154/2013 Z. z., zákona č. 213/2013 Z. z., zákona č. 311/2013 Z. z., zákona č. 319/2013 Z. z., zákona č. 347/2013 Z. z., zákona č. 387/2013 Z. z., zákona č. 388/2013 Z. z., zákona č. 474/2013 Z. z., zákona č. 506/2013 Z. z., zákona č. 35/2014 Z. z., zákona č. 58/2014 Z. z. a zákona č. 84/2014 Z. z. sa dopĺňa takto:

V prílohe v  Sadzobníku správnych poplatkov v časti VIII Finančná správa a obchodná činnosť sa v položke 154 písm. g) za slová „dovoz určených látok” vkladajú slová „ alebo jednorazového povolenia na dovoz obmedzených prekurzorov výbušnín podľa osobitného predpisu. 36u)“.

Poznámka pod čiarou k odkazu 36u znie:

„36u) § 3 ods. 1 písm. d) zákona č. …/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov.“.

Čl. III

Zákon č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) v znení zákona č. 339/2012 Z. z. a zákona č. 319/2013 Z. z. sa mení takto:

§ 36 znie:

„§ 36

Príslušný kontrolný orgán podľa § 24 ods. 6 uloží pokutu

1. **od 500 eur** do 16 500 eur, ak ide o správny delikt podľa § 33 ods. 3, § 34 ods. 3 písm.

a j) a ods. 4 písm. b), § 35 písm. c), g) až i),

1. **od 500 eur** do 30 000 eur, ak ide o správny delikt podľa § 33 ods. 1 písm. c) až e), § 34 ods. 1 písm. g), § 34 ods. 2 písm. b) až d) a g), § 34 ods. 3 písm. a), c) až g) a k), § 34ods. 4 písm. a), c) a d), § 34 ods. 5, § 35 písm. a), b), d) až f), k), m) až p),
2. **od 500 eur** do 50 000 eur, ak ide o správny delikt podľa § 33 ods. 1 písm. a) a b), § 33 ods. 2, § 34 ods. 1 písm. d) až f), k), l), n) a o), § 34 ods. 2 písm. a), e) a f), § 34 ods. 3 písm. b) a i), § 34 ods. 7 a 8, § 35 písm. j), l) a q),
3. **od 1 000 eur** do 99 500 eur, ak ide o správny delikt podľa § 33 ods. 1 písm. f), § 34 ods.1 písm. a) až c), h) až j), m) a p) až s), § 34 ods. 6, § 35 písm. r).“.

Čl. IV

Tento zákon nadobúda účinnosť 1. novembra 2014.

1. ) Nariadenie Európskeho parlamentu a Rady (EÚ) č. 98/2013 z 15. januára 2013 o uvádzaní prekurzorov výbušnín na trh a ich používaní (Ú. v. EÚ L 39, 9. 2. 2013). [↑](#footnote-ref-1)
2. ) Príloha I a Príloha II nariadenia (EÚ) č. 98/2013. [↑](#footnote-ref-2)
3. ) Čl. 4 ods. 4 a čl. 13 ods. 4 nariadenia (EÚ) č. 98/2013. [↑](#footnote-ref-3)
4. ) Čl. 3 ods. 9 nariadenia (EÚ) č. 98/2013. [↑](#footnote-ref-4)
5. ) Čl. 9 ods. 5 a 6 nariadenia (EÚ) č. 98/2013. [↑](#footnote-ref-5)
6. ) Čl. 3 ods. 5 nariadenia (EÚ) č. 98/2013. [↑](#footnote-ref-6)
7. ) Čl. 3 ods. 10 nariadenia (EÚ) č. 98/2013. [↑](#footnote-ref-7)
8. ) Čl. 4 ods. 3 nariadenia (EÚ) č. 98/2013. [↑](#footnote-ref-8)
9. ) Čl. 3 ods. 7 nariadenia (EÚ) č. 98/2013. [↑](#footnote-ref-9)
10. ) Čl. 7 nariadenia (EÚ) č. 98/2013. [↑](#footnote-ref-10)
11. ) § 15 zákona Slovenskej národnej rady č. 372/1990 Zb. o priestupkoch. [↑](#footnote-ref-11)
12. ) Čl. 9 ods. 3 nariadenia (EÚ) č. 98/2013. [↑](#footnote-ref-12)
13. ) Čl. 7 ods. 1, čl. 9 ods. 3 nariadenia (EÚ) č. 98/2013. [↑](#footnote-ref-13)
14. ) Čl. 13 ods. 1 až 3 nariadenia (EÚ) č. 98/2013. [↑](#footnote-ref-14)
15. ) Čl. 3 ods. 4 nariadenia (EÚ) č. 98/2013. [↑](#footnote-ref-15)
16. ) Príloha II nariadenia (EÚ) č. 98/2013. [↑](#footnote-ref-16)
17. ) Čl. 3 ods. 8 nariadenia (EÚ) č. 98/2013. [↑](#footnote-ref-17)
18. ) Čl. 9 ods. 1,3 a 4 nariadenia (EÚ) č. 98/2013. [↑](#footnote-ref-18)
19. ) Čl. 9 ods. 2 nariadenia (EÚ) č. 98/2013. [↑](#footnote-ref-19)
20. ) Čl. 4 ods. 3 a 7, Čl. 5, 6, 8 a 9 nariadenia (EÚ) č. 98/2013. [↑](#footnote-ref-20)
21. ) Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov. [↑](#footnote-ref-21)
22. ) § 3 zákona č. 199/2004 Z. z. Colný zákon a o zmene a doplnení niektorých zákonov v znení zákona č. 331/2011 Z. z. [↑](#footnote-ref-22)
23. ) Napríklad § 72 ods. 1 písm. u) zákona č. 199/2004 Z. z. [↑](#footnote-ref-23)
24. ) § 75 a 76 zákona č. 199/2004 Z. z. v znení neskorších predpisov. [↑](#footnote-ref-24)
25. ) § 77 zákona č. 199/2004 Z. z. v znení zákona č. 672/2006 Z. z. [↑](#footnote-ref-25)
26. ) Čl. 8 nariadenia (EÚ) č. 98/2013. [↑](#footnote-ref-26)
27. ) Čl. 3 ods. 6 nariadenia (EÚ) č. 98/2013. [↑](#footnote-ref-27)
28. ) Čl. 4 ods. 1, 3 a 7 nariadenia (EÚ) č. 98/2013. [↑](#footnote-ref-28)
29. ) Čl. 5 nariadenia (EÚ) č. 98/2013. [↑](#footnote-ref-29)
30. ) Zákon č. 199/2004 Z. z. v znení neskorších predpisov. [↑](#footnote-ref-30)
31. ) Napríklad § 14 zákona č. 136/2000 Z. z. o hnojivách v znení neskorších predpisov, § 7 zákona č. 315/2001 Z. z. o Hasičskom a záchrannom zbore v znení neskorších predpisov. [↑](#footnote-ref-31)
32. ) Zákon č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. [↑](#footnote-ref-32)
33. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-33)
34. ) Zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov. [↑](#footnote-ref-34)